Document ID: 31989R3745

Komisijas Regula (EEK) Nr. 3745/89
(1989. gada 13. decembris),
ar ko groza Regulu Nr. 2220/85, kas nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1985. gada 23. maija Regulu (EEK) Nr. 1491/85, kas nosaka vispārējus noteikumus par īpašiem pasākumiem attiecībā uz sojas pupiņām [1], kurā jaunākie grozījumi izdarīti ar Regulu (EEK) Nr. 2217/88 [2], jo īpaši 2. panta 8. punktu,
tā kā 1. pants Komisijas Regulā (EEK) Nr. 2220/85 [3], kurā jaunākie grozījumi izdarīti ar Regulu (EEK) Nr. 1181/87 [4], atsaucas uz noteikumiem Kopienas lauksaimniecības regulās, kas paredz, ka jāiemaksā garantijas ķīla, lai nodrošinātu maksājamās summas nomaksu saistību neizpildīšanas gadījumā;
tā kā Padomes Regula (EEK) Nr. 1491/85 un 1985. gada 25. jūlija Regula (EEK) Nr. 2194/85, kas nosaka vispārējus noteikumus par īpašiem pasākumiem attiecībā uz sojas pupiņām [5], kurā jaunākie grozījumi izdarīti ar Regulu (EEK) Nr. 1231/89 [6], ar kurām ievieš garantiju sistēmu, nav minētas Regulas (EEK) Nr. 2220/85 1. pantā; tā kā tāpēc, lai nodrošinātu vienotu interpretāciju arī minētajai sistēmai, Regula (EEK) Nr. 2220/85 būtu attiecīgi jāpapildina;
tā kā šajā regulā noteiktie pasākumi atbilst visu attiecīgo vadības komiteju atzinumam,
IR PIEŅĒMUSI ŠO REGULU.
1. pants
Regulas (EEK) Nr. 2220/85 1. pantu papildina ar šādu g) punktu:
"g) Regula (EEK) Nr. 1491/85 (sojas pupiņas) [7]."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 13. decembrī

Labels: 12
11
4
6